Diari Oficial de la Generalitat Valenciana


Sumari del DOGV 4702, del 01-03-2004 (2004/1615)

Notificació a Luis Roig Gimeno. Referència número R-139/2003.
-------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1615


Organisme emissor
:   Conselleria de Territori i Habitatge

Tipus de document
:   Anunci

Notificació a Luis Roig Gimeno. Referència número R-139/2003. [2004/F1615]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al Luis Roig Gimeno, en representació de Gestinmuebles y Contratas, SL, carrer d'Isabel la Catòlica, 8, 64a (46431 València), la resolució del recurs d'alçada amb el número de referència interna R-139/2003.
  
Resolució
  
Examinat el recurs d'alçada formulat per Luis Roig Gimeno, en representació de l'empresa Gestinmuebles y Contratas, SL, contra la Resolució del Servei Territorial d'Arquitectura i Habitatge de València en l'expedient de construcció número 46-1G-013/1999.
  
Antecedents de fet
  
Primer. José Manuel Reyes Beltrán, propietari de l'habitatge de protecció oficial situat a Paiporta, carrer de Pius XII, número 5-18a, va presentar escrit de denúncia contra la mercantil Gestinmuebles y Contratas, SL, davant del Servei Territorial d'Arquitectura i Habitatge de València, per la falta d'un armari-rebost en la cuina del citat immoble, i es va enviar un pèrit del dit organisme, qui va emetre el corresponent informe pericial, i es va acordar la incoació d'expedient sancionador amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en què entenent provada la comissió d'una infracció greu de l'article 5.5 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, proposava la imposició d'una multa de 700 euros, com també l'ordre de disposar, d'acord amb el projecte qualificat, armari de paret tipus rebost en cuina.
  
Tercer. El cap del Servei Territorial d'Arquitectura i Habitatge va dictar resolució en què mantenint els fonaments de dret de la proposta, va acordar la imposició d'una sanció de 700 euros, com també l'ordre de realització de les obres d'instal·lació d'armari de paret en cuina.
  
Quart. Contra aquesta resolució interposa recurs d'alçada en temps i forma Luis Roig Gimeno, en representació de l'empresa Gestinmuebles y Contratas, SL, amb les al·legacions que consten en aquest i que ací es donen per reproduïdes en nom a la brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 119/2003, d'11 de juliol, del Consell de la Generalitat Valenciana (DOGV núm. 4.543, de 14 de juliol de 2003).
  
Segon. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
Tercer. Al·lega la mercantil recurrent que l'existència en el projecte final d'obra d'un armari de paret en la cuina es va deure a un error en els plans, atés que existien diverses versions d'habitatges, per la qual cosa sol·licita que es declare la nul·litat de la resolució impugnada.
  
El recurs ha de ser desestimat, perquè segons consta en els informes pericials del tècnic del Servei Territorial d'Arquitectura i Habitatge de València de dates 15 de novembre de 2001, 1 d'agost i 19 de setembre de 2002, l'existència d'un armari de paret en cuina, tipus rebost, en el projecte qualificat, i que no es va executar, sense que es procedira a la modificació d'aquest amb la supressió del citat armari, sense que tampoc s'haja acreditat per la mercantil denunciada el pacte que al·lega amb el propietari denunciant de no posar l'armari rebost en la cuina.
  
Per la qual cosa correspon la desestimació del recurs i la confirmació de la resolució del Servei Territorial d'Arquitectura i Habitatge.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de l'àrea de promoció, resolc:
  
Desestimar el recurs d'alçada formulat per Luis Roig Gimeno, en representació de l'empresa Gestinmuebles y Contratas, SL, contra la Resolució del Servei Territorial d'Arquitectura i Habitatge de València, de data 26 de març de 2003, que queda confirmada.
  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.